חופמי אסיה

חופמי אסיה (שם מדעי: Anarhynchus asiaticus) היא מין של עוף ים קטן בצבע חום אפור לבן. בישראל ניתן לצפות בו בעיקר בדרום הארץ בעונת הסתיו במקומות שיש בהם מקורות מים, לרוב מלוחים.

 טקסונומיה ואטימולוגיה 
בעבר הוצב המין בסוג Charadrius, אך מחקר פילוגנטי מולקולרי שפורסם בשנת 2022 מצא כי הסוג היה פאראפילטי (מינים מסוימים היו קרובים יותר למינים מחוץ לסוג מאשר למינים אחרים מתוכו); לכן הסוג פוצל, וקבוצה שכללה את חופמי אסיה הועברה לסוג Anarhynchus שבעבר הכיל רק את המין החופמי עקום-מקור, לכן גם שם הסוג שיקף מין זה - הוא מגיע מיוונית עתיקה מהמילים ana- (, שפירושו "לאחור" או "הפוך") ו-rhunkhos (), שפירושו "מקור").  משמעות שם המין המין הספציפי - asiaticus, היא אסייתי, בדומה לשם העברי.

שמו בערבית - קטקאט קזויני - כנראה המילה קזויני היא שיבוש של המילה "כספי" - Caspian plover, שמו באנגלית.

 תיאור 
מידות: אורך גופו: 18 - 22 ס"מ, מוטת כנפיו: 55 - 61 ס"מ, ומשקלו: 70 - 100 גרם.

גבו וכיפתו בצבע חום-אפור, עורפו בהיר יותר. בחורף הבוגר בעל חלקים תחתונים לבנים עם מעט "לכלוך" בצבע הגב בצידי החזה. הצעיר דומה מאוד לבוגר אבל שולי נוצות הגב שלו בהירים וחזהו בולט יותר, גם עורפו מתבלט כבהיר הרבה יותר.
בקיץ לזכר יש חזה בצבע חלודי-עמוק, עם גבול תחתון שחור. הנקבה בעלת צבע חזה חלש הרבה יותר וללא קו גבול, בדומה לעוף הצעיר. הכנפיים שלו בהירות אבל הגב שלו כהה. פס הכנף לבן וקצר והרגליים שלו בולטות עד לקצה הזנב הוא ניזון מחרקים ותולעים.

 אקולוגיה 
תפוצתו באזור של צמחייה ומתפרסת בין הים הכספי לערבות טורקסטן ועד ימת בלחש שמקורה בדרום-מזרח קזחסטן, היא הימה השנייה בגודלה באסיה המרכזית. כמין דוגר קרקע, נראה הגיוני שחופמי אסיה יפתח שיטות שונות להגנה מפני טורפים ושודדי קינים.

נדידת הסתיו מתחילה כבר בחודש אוגוסט. החופמים נודדים למזרח אפריקה ומרגע שהגיעו ליעד מתחילה תנועה נוספת דרומה, בעקבות "העונה היבשה". בנדידות אלה, שמתבצעות בקבוצות קטנות, החופמים יורדים דרומה עד לארץ הכף - דרום אפריקה. הוא חורף גם בארצות המפרץ הפרסי ובאזור ים סוף. בדרך כלל ניתן למצוא את העוף בעיקר בנחלים או במעיינות לרוב מלוחים עם צמחייה דלילה. בארץ הוא חולף נדיר בעיקר בערבה, באזורים מדבריים וחולף נדיר מאוד בשאר אזורי ארץ ישראל.

 גלריה 

קישורים חיצוניים

 הערות שוליים 

קטגוריה:טקסונים שתוארו בידי פטר סימון פאלאס
קטגוריה:ארץ ישראל: חופמיים
קטגוריה:חופמיים
קטגוריה:בעלי חיים שתוארו ב-1773